D o l o ž k a     z l u č i t e ľ n o s t i
návrhu nariadenia vlády s právom Európskej únie

1.   Navrhovateľ nariadenia vlády : Ministerstvo zdravotníctva Slovenskej republiky.

2. Názov návrhu: Nariadenie vlády Slovenskej republiky o minimálnych bezpečnostných a zdravotných požiadavkách pri práci so zobrazovacími jednotkami.

3.  V práve Európskej únie je problematika návrhu nariadenia vlády Slovenskej republiky upravená Smernicou Rady č. 90/270/EHS z 29.mája 1990 o minimálnych bezpečnostných a zdravotných požiadavkách na prácu s displejovými obrazovkovými zariadeniami, ktorá je piatou samostatnou smernicou v zmysle článku 16 (1) smernice 89/391/EHS.

4.  Návrh nariadenia vlády svojou problematikou
a)	patrí medzi prioritné oblasti aproximácie práva obsiahnuté v čl. 70 Európskej dohody o pridružení v oblasti ochrany zamestnancov na pracovisku,
b)	patrí medzi priority odporúčané v Príprave asociovaných krajín strednej a východnej Európy na integráciu do vnútorného trhu Európskej únie (Biela kniha), uvedené v sekcii 4 Sociálne záležitosti, časť III. Bezpečnosť a ochrana pri práci.

5. Charakteristika právnych noriem Európskej únie, ktorými je upravená problematika návrhu nariadenia vlády :
  Smernica Rady č. 90/270/EHS z 29.mája 1990 o minimálnych bezpečnostných a zdravotných požiadavkách na prácu s displejovými obrazovkovými zariadeniami, ktorá je piatou samostatnou smernicou v zmysle článku 16 (1) smernice 89/391/EHS  rieši špecifickú problematiku zabezpečenia vyhovujúcich zdravotne neškodných pracovných podmienok pri práci ako aj problematiku bezpečnosti pri práci so zobrazovacími jednotkami. 

6. Vyjadrenie stupňa kompatibility s právnymi normami Európskej únie:
Návrh nariadenia vlády Slovenskej republiky je úplne kompatibilný s dokumentom uvedeným v bode č. 3.